Απόφαση του Γενικού Δικαστηρίου (όγδοο τμήμα) της 13ης Δεκεμβρίου 2018 – De Loecker κατά ΕΥΕΔ
(Υπόθεση T‑537/17)
«Υπαλληλική υπόθεση – ΕΥΕΔ – Έκτακτοι υπάλληλοι – Ηθική παρενόχληση – Αίτηση αρωγής – Απόρριψη της αιτήσεως – Δικαίωμα ακροάσεως – Ευθύνη»
1.      Υπάλληλοι – Δικαιώματα και υποχρεώσεις – Εσωτερική έρευνα σχετικά με προβαλλόμενη ηθική παρενόχληση – Δικαίωμα ακροάσεως του καταγγέλλοντος
(Κανονισμός Υπηρεσιακής Καταστάσεως των υπαλλήλων, άρθρο 12α)
(βλ. σκέψεις 64, 65)
2.      Υπαλληλικές προσφυγές – Αγωγή αποζημιώσεως – Ακύρωση της προσβαλλομένης παράνομης πράξεως – Προσήκουσα ικανοποίηση λόγω ηθικής βλάβης
(Κανονισμός Υπηρεσιακής Καταστάσεως των υπαλλήλων, άρθρο 91)
(βλ. σκέψεις 70-72)
Αντικείμενο
Προσφυγή-αγωγή βάσει του άρθρου 270 ΣΛΕΕ με αίτημα, αφενός, την ακύρωση της αποφάσεως της ΕΥΕΔ της 10ης Οκτωβρίου 2016 με την οποία απορρίφθηκε η αίτηση αρωγής του προσφεύγοντος βάσει των άρθρων 12α και 24 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης και, αφετέρου, την αποκατάσταση της ζημίας που ο προσφεύγων φέρεται ότι υπέστη.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της Ευρωπαϊκής Υπηρεσίας Εξωτερικής Δράσης (ΕΥΕΔ) της 10ης Οκτωβρίου 2016 με την οποία απορρίφθηκε η αίτηση αρωγής του Stéphane De Loecker βάσει των άρθρων 12α και 24 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης.
2)
Απορρίπτει την προσφυγή κατά τα λοιπά.
3)
Καταδικάζει την ΕΥΕΔ στα δικαστικά έξοδα.